Նախարարի՝ պաշտոնից հրաժարվելը կարո՞ղ ենք շարժմանը միանալու քայլ համարել։ Իսպիրյանն ասաց․ «Շարժմանը կմիանա, թե չի միանա, բայց իր քայլը թող օրինակ լինի մնացածի համար, եւ բոլորն էլ հրաժարվեն՝ դառնալու Հանրապետականի անդամ, որովհետեւ, բացի վատ բանից, լավ բան չենք տեսել այդ կուսակցությունից»։ Նախարարության շենքի մոտ հավաքված մի քանի հարյուր քաղաքացիների, մշակութային գործիչների ներկայությունը ճնշում գործադրե՞ց հրաժարականի դիմումը գրելու հարցում։ Իսպիրյանը չի բացառում նաեւ դա․ «Կարող է դա եղավ պատճառը, որ հրաժարական տվեց, բայց գիտեմ, որ արդեն ժամանակն էր, եւ այլընտրանք չկար, հատկապես այդ օրը վճռական օր էր։ Ամեն դեպքում՝ ողջունում եմ Արմեն Ամիրյանի այս քայլը»։